Din hi l-esperjenza tas-Sorijiet tal-Klawsura f'monasteru f'Lourdes li jista' jikkalma lil min qed jiġi affettwat għall-fatt li mhux imdorri jibqa' ġewwa. Huma pariri tassew utli. Billi hu bil-Franċiż, hawn il-kliem bil-Malti. "Għalina, li ngħixu ġewwa, hi vokazzjoni." Il-monasteru tas-Sorijiet Klarissi ta' Lourdes ġie mwaqqaf fl-1877. Fih 15-il Soru. In-nies li qed imutu, aħna qegħdin maġenbhom u qed inwasslu t-talb tagħhom. Għalina, li ngħixu ġewwa, hi vokazzjoni. Il-konfinament (il-lockdown) ma qallibx il-ħajja tagħna u nħossuna privileġġjati għax aħna mdorrijin għal hekk. Inkunu miġburin flimkien, jew fil-ġnien, ngħixu f'mikro-soċjetà. M'aħniex inbatu bħall-persuni li huma tassew iżolati. Imma, jekk xi ħadd jimrad (bil-coronavirus), sorijiet oħra jistgħu jittiedu, u għalhekk hemm riskju. M'għandniex riċetta dwar dak li jippermettielna ngħixu flimkien. Hi li aħna lkoll orjentati lejn l-istess tfittxija: Alla. Dak hu li jgħinna u dak li jibnina hu li aħna nżommu l-ħin, li għandna ħajja regolata. Aħna Żgur li wara l-konfinament mhux kollox se jkun bħal qabel. L-affarijiet inbidlu u n-nies qabdu ċerta triq li forsi mhux jindunaw biha. Pereżempju l-mod kif nixtru l-affarijiet. In-nies marru għal dak li hu neċessarju; il-bqija mhemmx bżonnu. Dan iż-żmien ta' konfinament żgur li ppermetta li naħsbu aktar fil-fond għax aħna inqas imħabbtin. Qed inħarsu mlil-wiċċ tal-affarijiet u dan idaħħalna fil-profonnd tagħna. Issa qed naraw kollox iktar ċar minn qabel. Tista' tara wkoll: Rapport għal-Laikos minn Joe Galea
Pariri mis-Sorijiet tal-Klawsura fil-monasteru ta' Lourdes